**Ansøgningsskema om kompetencebevis**

Dette ansøgningsskema er til dig, som gerne vil have vurderet om dine realkompetencer svarer til læringsmål på et modul på en akademi- eller diplomuddannelse.

Du har mulighed for at få faglig vejledning i forbindelse med udarbejdelse af din ansøgning. Hvis du ønsker faglig vejledning, så skriv til studieservice på evu@kp.dk, så sætter vi dig i kontakt med en faglig vejleder.

Når ansøgningsskemaet er udfyldt, indsendes det, sammen med den fornødne dokumentation (jf. nedenstående beskrivelse), til evu@kp.dk. Skriv: Att. Kompetencebevis til xxxx (angiv hvilket modul) i emnefeltet.

Det koster 2.500 kr. at blive realkompetencevurderet til et kompetencebevis. Dog er det gratis for personer med uddannelse til og med erhvervsuddannelsesniveau at blive realkompetencevurderet.

På baggrund af det fremsendte vurderer KP, om der er brug for yderligere oplysninger. I så fald mailer eller ringer vi til dig. Sagsbehandlingstiden er 4-6 uger (i juli sagsbehandler vi ikke).

|  |  |
| --- | --- |
| **Navn** |  |
| **Personnummer** |  |
| **Telefon** |  |
| **E-mail** |  |
| **Hvilken akademi/diplomuddannelse** **drejer det om?** |  |
| **Hvilket modul søger du kompetencebevis for?**Hvis du søger for flere moduler, skal du lave en ansøgning pr modul. |  |

**Din ansøgning skal bestå af følgende:**

1. En tekst, hvor du beskriver dine praksiserfaringer af relevans for det moduls læringsmål, som du søger kompetencebevis for. Læringsmålene for modulet finder du i uddannelsens studieordning på kp.dk. Beskriv din teoretiske viden, dine refleksioner og analyser af væsentlige problemstillinger i forbindelse med praksis. Udpeg evt. dilemmaer og perspektiver for udviklingen af praksis. Teksten må fylde maksimalt 3 sider.
2. Et CV med dokumentation for de beskrevne praksiserfaringer. Dokumentationen kan være kursus- og uddannelsesbeviser, samt erfaringer/produkter fra arbejdsopgaver, frivilligt arbejde, organisationsarbejde m.m.